Diari Oficial de la Generalitat Valenciana


Sumari del DOGV 5738, del 09-04-2008 (2008/3272)

Informació pública de l'ampliació del termini per a la presentació de proposicions al Projecte d'Actuació Integrada Ciutat Social de Monòver.
---------------------------------------------------------------------------------------------------------------------------------------------

### Dades del document

Número de DOGV
:   5738

Data del DOGV
:   09-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3272


Data del document
:   13-03-2008

Organisme emissor
:   Ajuntament de Monòver

Tipus de document
:   Informació Pública

Descriptors 

:   * Monòver
    * pla d'urbanisme
    * administració local

Informació pública de l'ampliació del termini per a la presentació de proposicions al Projecte d'Actuació Integrada Ciutat Social de Monòver. [2008/3272]  
Vist l'escrit presentat per l'Associació Espanyola de Trasplantats, en la seua condició de promotor de l'expedient d'actuació integrada Ciutat Social de Monòver, on sol·licita una ampliació del termini per a la presentació de proposicions, la qual cosa realitza a l'empara del que disposa l'article 49 de la Llei 30/1992.  
Vist: que la Llei 16/2005, Urbanística Valenciana, tal com indica l'escrit presentat, contempla per a la presentació de proposicions un termini no inferior a tres mesos, sense que s'haja fet constar en les bases particulars un termini màxim per a l'esmentat acte, la qual cosa permet entendre que l'esmentat termini (de tres mesos), pot ser superior, segurament per la complexitat que la redacció d'un projecte com els que es presenten a aquest fi suposen, motiu que a més és un dels que la interessada esgrimeix com a fonament de la seua pretensió.  
Vist: que l'esmentada ampliació no perjudica els interessos generals ni es troba vedada per l'ordenament jurídic, i que és procedent fins i tot la seua ampliació, atés que no consta en els arxius de l'Ajuntament que s'haja procedit a la presentació de cap proposició, cosa que resultaria fins i tot convenient amb vista a un adequat desenvolupament del projecte i, per tant, de l'urbanisme que té previst la corporació segons l'expedient de revisió del Pla General d'Ordenació.  
Vist: que l'escrit s'ha presentat dins del termini dels tres mesos des de la remissió al Diari Oficial de la Unió Europea, de l'anunci de concurs, per la qual cosa ha sigut realitzat dins del termini legal per a instar una ampliació de termini.   
Vistos els preceptes indicats i la resta d'aplicació general, tenint a més en compte la voluntat manifesta de l'equip del Govern de l'Ajuntament, resolc:  
1r. Admetre a tràmit l'escrit de sol·licitud d'ampliació del termini per a presentar proposicions en l'expedient de referència, atés que s'ha presentat dins del termini, perquè no han transcorregut els tres mesos des de la remissió al Diari Oficial de la Unió Europea de l'anunci de concurs.  
2n. Ampliar el termini de presentació de proposicions tècniques i juridicoeconòmiques del Projecte d'Actuació Integrada Ciutat Social de Monòver, per un termini no superior a la meitat del que se suposa és el mínim (tres mesos); açò és, mes i mig a comptar des de la remissió d'aquesta resolució al Diari Oficial de la Unió Europea.  
3r. Comunicar aquesta a l'associació interessada, així com a tots aquells interessats que consten en l'expedient, remetent una còpia al Diari Oficial de la Unió Europea, al Diari Oficial de la Comunitat Valenciana i a un diari no oficial d'àmplia difusió, per a publicar-la.  
Monòver, 3 de març de 2008.- El regidor de Planificació de Territori: José Ginés Rico.